รายชื่อนักแข่งรถฟอร์มูลาวัน

ฟอร์มูลาวันหรือ รถสูตรหนึ่ง หรือเรียกชื่อย่อว่า เอฟวัน เป็นการแข่งรถประเภทล้อเปิดระดับสูงสุดที่กำหนดโดยสมาพันธ์รถยนต์นานาชาติ(เอฟไอเอ) ซึ่งเป็นหน่วยงานกำกับดูแลกีฬาท้าความเร็วระดับโลกคำว่า "ฟอร์มูลา" หรือ "สูตร" ในชื่อนั้นหมายถึงกฎกติกาที่ผู้เข้าแข่งขันและรถทุกคันต้องปฏิบัติตามฤดูกาลแข่งขันชิงแชมป์โลกของฟอร์มูลาวัน ประกอบด้วยการแข่งขันหลายครั้งเป็นชุดหรือที่เรียกว่ากรังด์ปรีซ์ โดยจะจัดขึ้นที่สนามแข่งที่ถูกสร้างขึ้นสำหรับการแข่งขันโดยเฉพาะ และบางกรณีจะจัดขึ้นโดยปิดถนนสาธารณะในเมืองนักขับจะได้รับคะแนนตามอันดับที่แต่ละคนจบในแต่ละการแข่งขัน และนักขับที่สะสมคะแนนได้มากที่สุดในแต่ละการชิงแชมป์โลกจะได้รับตำแหน่งแชมป์โลกประเภทนักขับของฤดูกาลนั้นจนถึงการแข่งขันล่าสุด ณอาบูดาบีกรังด์ปรีซ์ 2024มีนักแข่งรถฟอร์มูลาวันทั้งสิ้น 778 คน จากสัญชาติต่างกันไป 41 สัญชาติ ที่ออกตัวแล้วอย่างน้อยหนึ่งการแข่งขันจากทั้งหมด 1,125 การแข่งขันชิงแชมป์โลกเอฟไอเอซึ่งเริ่มนับตั้งแต่การจัดครั้งแรกนั่นคือการแข่งขันบริติชกรังด์ปรีซ์ 1950
แชมป์โลกเจ็ดสมัยมิชชาเอล ชูมัคเคอร์และลูวิส แฮมิลตันครองสถิติผู้ได้รับตำแหน่งแชมป์โลกประเภทนักขับมากที่สุดแฮมิลตันยังครองสถิติผู้ได้รับชัยชนะมากที่สุด 105 ครั้งได้ตำแหน่งโพลมากที่สุด 104 ครั้งสะสมคะแนนมากที่สุด 4862.5 ครั้งและมีอันดับบนโพเดียมมากที่สุด 202 ครั้งเฟร์นันโด อาลอนโซเข้าร่วมการแข่งขันกรังด์ปรีซ์มากกว่านักขับคนอื่น ๆ (404 ครั้ง) และครองสถิติผู้ที่มีจำนวนออกตัวมากที่สุดในการแข่งขันกรังด์ปรีซ์ (401 ครั้ง)สหราชอาณาจักรมีนักขับเป็นตัวแทนเข้าแข่งขันฟอร์มูลาวันมากที่สุด ด้วยนักขับจำนวนทั้งสิ้น 163 คนในขณะที่สิบประเทศมีนักขับเป็นตัวแทนเพียงหนึ่งคนจีนเป็นประเทศล่าสุดที่มีนักขับเข้าแข่งขันเป็นตัวแทนประเทศ หลังจากโจว กว้านยฺหวี่เข้าแข่งขันฟอร์มูลาวันครั้งแรกของเขาที่บาห์เรนกรังด์ปรีซ์ 2022โดยขับให้กับอัลฟาโรเมโอส่วนนักขับที่เข้าแข่งขันฟอร์มูลาวันเป็นครั้งแรกคนล่าสุดคือแจ็ก ดูฮานโดยเข้าแข่งขันครั้งแรกที่อาบูดาบีกรังด์ปรีซ์ 2024
รายชื่อนี้รวมนักขับทั้งหมดที่ได้เข้าร่วมการแข่งขันชิงแชมป์โลก รวมถึงนักขับที่เข้าร่วมอินเดียแนโพลิส 500ระหว่างฤดูกาล1950และ1960ขณะที่การแข่งขันยังเป็นส่วนหนึ่งของการชิงแชมป์โลก (แม้ว่าการแข่งขันจะไม่ได้ดำเนินการตามกติกาฟอร์มูลาวันหรือได้รับการรับรองโดยเอฟไอเอ)
รายชื่อต่อไปนี้ปรับให้เป็นปัจจุบัน ณ การแข่งขันอาบูดาบีกรังด์ปรีซ์ 2024นักขับที่เข้าร่วมเพียงรอบฝึกซ้อมวันศุกร์ และนักขับที่ไม่ได้เข้าแข่งขันอย่างแท้จริงจะไม่แสดงอยู่ในรายชื่อนี้
นักขับจากทั้งหมด 41 ประเทศ ได้เข้าร่วมการแข่งขันชิงแชมป์โลก สหราชอาณาจักรเป็นประเทศที่มีนักขับเป็นตัวแทนเข้าแข่งขันมากที่สุดถึง 163 คนอันดับสองคือสหรัฐอเมริกาด้วยนักขับ 160 คน โดยรวมนักขับที่เข้าแข่งขันระหว่างฤดูกาล1950และ1960ในการแข่งขันอินเดียแนโพลิส 500ขณะที่ยังเป็นส่วนหนึ่งของการชิงแชมป์โลก ซึ่งในเวลานั้นนักแข่งจากนอกสหรัฐอเมริกายังไม่ค่อยเข้าร่วม (ทว่าการแข่งขันไม่ได้รับการรับรองโดยเอฟไอเอ แต่ได้รับการรับรองแทนไม่ว่าจะโดยสมาคมรถยนต์แห่งอเมริกาหรือทริปเปิลเอ ในฤดูกาล 1950–1955 หรือสโมสรรถยนต์สหรัฐอเมริกาหรือยูเอสเอซี ในฤดูกาล 1956–1960) ทั้งนี้นักขับชาวอเมริกาทั้งสิ้น 36 คน เริ่มแข่งขันในการแข่งขันชิงแชมป์โลกที่ได้รับการรับรองโดยเอฟไอเอ อันดับสามคืออิตาลีด้วยนักขับ 99 คน เก้าประเทศจากทั้งหมด (ได้แก่ ไทย เบลเยียม ฝรั่งเศส โมนาโกสวิตเซอร์แลนด์สหราชอาณาจักร อาร์เจนตินา อิตาลี และไอร์แลนด์) มีนักขับเป็นตัวแทนเข้าแข่งขันที่บริติชกรังด์ปรีซ์ 1950ซึ่งเป็นการแข่งขันที่จัดขึ้นครั้งแรก ส่วนจีนเป็นประเทศล่าสุดที่มีนักขับเป็นตัวแทนเข้าแข่งขัน กับโจว กว้านยฺหวี่ที่เข้าแข่งขันครั้งแรกที่บาห์เรนกรังด์ปรีซ์ 2022สถิติทั้งหมดนี้ปรับให้เป็นปัจจุบัน ณ การแข่งขันอาบูดาบีกรังด์ปรีซ์ 2024